डोनाल्ड ट्रम्प और किम जोंग-उन ने पानमुनजोन में हाथ मिलाया_china.com
डोनाल्ड ट्रम्प और किम जोंग-उन ने पानमुनजोन में हाथ मिलाया
दक्षिण कोरिया की यात्रा कर रहे अमेरिकी राष्ट्रपति डोनाल्ड ट्रम्प ने 30 जून को पानमुनजोन में डीपीआरके के सर्वोच्च नेता किम जोंग-उन से हाथ मिलाया। इसके बाद ट्रम्प ने सैन्य रेखा को पार कर डीपीआरके में प्रवेश किया। वह युद्ध के बाद डीपीआरके की भूमि पर प्रवेश करने वाले पहले अमेरिकी राष्ट्रपति बने।
30 तारीख को स्थानीय समय दोपहर लगभग 4 बजे, दक्षिण कोरिया के पनमुनजोम से सैन्य रेखा पहुंच कर ट्रम्प ने किम जोंग-उन के साथ हाथ मिलाया। इसके बाद ट्रम्प ने सैन्य रेखा को पार कर दक्षिण कोरिया में प्रवेश किया और किम जोंग-उन के साथ फिर हाथ मिलाया। बाद में दोनों एक साथ दक्षिण कोरिया में गए और दक्षिण कोरियाई राष्ट्रपति मून जेइ-इन से मिले।
ट्रम्प ने दक्षिण कोरिया के फ्रीडम हाउस में किम जोंग-उन के साथ वार्ता की। किम जोंग-उन ने वार्ता से पहले कहा कि हमने पनमुनजोम में हाथ मिलाया है, यह दर्शाता है कि डीपीआरके और अमेरिका के दीर्घकालिक शत्रुतापूर्ण संबंध बदल गए हैं। ट्रम्प ने कहा, यह एक "ऐतिहासिक दिन" है और अतीत में अमेरिका और डीपीआरके के बीच संबंधों में बहुत सुधार हुआ है।
वार्ता के बाद ट्रम्प ने मीडिया को बताया कि उन्होंने वार्ता के दौरान किम जोंग-उन को अमेरिका का दौरा करने के लिए आमंत्रित किया है। दोनों पक्षों ने एक बातचीत टीम बनाने पर सहमति जताई और अगले दो से तीन सप्ताह के भीतर परामर्श शुरू किया जाएगा।